**Διακοινοτική παιδική χορωδία
Πρόσκληση υποβολής αιτήσεων
*(ανοιχτή για παιδιά ηλικίας 7 με 11 χρονών)*
από 3 Οκτωβρίου 2017 μέχρι τέλος Ιουλίου 2019**

Ο Όμιλος Ιστορικού Διαλόγου και Έρευνας, το Σπίτι της Συνεργασίας, η Συντεχνία Τουρκοκυπρίων Δασκάλων (ΚΤΟS) και η Προοδευτική Κίνηση Δασκάλων και Νηπιαγωγών ανακοινώνουν τη συνέχιση της λειτουργίας της Διακοινοτικής Παιδικής Χορωδίας, για τη σχολική χρονιά 2018-2019, πιστεύοντας στην ανάγκη για κατάλληλα σχεδιασμένες πρωτοβουλίες από οργανισμούς και ομάδες, αλλά και πολίτες, με στόχο την προώθηση μιας Κουλτούρας Ειρήνης.

Η ιδέα για αυτή την πρωτοβουλία βασίζεται τόσο στη δυναμική και θετική επίδραση παρόμοιων πρωτοβουλιών στην Κύπρο και στο εξωτερικό, όσο και στην σταθερή πεποίθηση ότι έχουμε ανάγκη να επενδύσουμε περισσότερο χρόνο και ενέργεια στην ενασχόληση των παιδιών με δραστηριότητες που προωθούν την οικοδόμηση μιας Κουλτούρας Ειρήνης. Ακόμη, πιστεύουμε ότι το να βλέπουμε και να ακούμε παιδιά από διάφορες κοινότητες της Κύπρου να τραγουδούν όλα μαζί τραγούδια αγάπης, ειρήνης και φιλίας σε διαφορετικές γλώσσες θα αποτελέσει ένα πανίσχυρο μήνυμα ειρηνικής συνύπαρξης.

Οι πρόβες θα ξεκινήσουν τον Οκτώβρη του 2018 με τη συμμετοχή των περσινών παιδιών της Χορωδίας, αλλά και με καινούρια παιδιά που ενδιαφέρονται, από όλες τις κοινότητες της Κύπρου. Η Χορωδία θα έχει πρόβες μια φορά τη βδομάδα από τον Οκτώβρη του 2018 μέχρι τον Ιούλιο του 2019. Οι μαέστροι, οι οποίες έχουν εκτεταμένη πείρα στη διδασκαλία μουσικής σε παιδιά αλλά και στη βιωματική μάθηση, θα βοηθούν μέσω ποικίλων δραστηριοτήτων και παιχνιδιών, ώστε τα παιδιά να γνωριστούν το ένα με το άλλο και να αναπτύξουν εμπιστοσύνη, τόσο μεταξύ τους όσο και με τις μαέστρους.

Οι πρόβες θα λαμβάνουν χώρα στο **Σπίτι της Συνεργασίας**, έναν εύκολα προσβάσιμο χώρο κι από τις δύο πλευρές, σε ένα φιλικό περιβάλλον, κάθε **Τετάρτη μεταξύ 5:15 και 6:30 μ.μ**. Οι πρόβες θα ξεκινήσουν στις 3 Οκτωβρίου.

Τη διεύθυνση της Χορωδίας αναλαμβάνουν η Λένα Μελανίδου και η Imge Arabi.

*Παρακαλώ όπως σημειωθεί ότι οι εργασίες της Χορωδίας θα ολοκληρωθούν, στο τέλος της σχολικής χρονιάς, με μια εκδήλωση στο Σπίτι της Συνεργασίας.*

**Δήλωση Συμμετοχής**

Λόγω του περιορισμένου αριθμού διαθέσιμων θέσεων, παρακαλώ όπως εξασφαλίσετε τη συμμετοχή σας αποστέλλοντας συμπληρωμένη τη δήλωση συμμετοχής μέχρι την **1η Οκτωβρίου 2018** στο: ahdr@ahdr.info ή μέσω φαξ στο: +357 22660061.

Για περαιτέρω πληροφορίες, παρακαλώ καλέστε στο τηλέφωνο +357 22445740 (ext. 106) ή στο 99578067.

*Θα τηρηθεί σειρά προτεραιότητας*

|  |
| --- |
| 1. Πληροφορίες ΕπικοινωνίαςΌνομα: Ηλικία:Ηλεκτρονική διεύθυνση γονέα: Τηλέφωνο γονέα:Πόλη/χωριό διαμονής: |
| **2. Όνομα Σχολείου:****Τάξη (σχολική χρονιά 2018-19):** |
| **3. Είχε το παιδί σας προηγούμενη ανάμειξη σε δικοινοτικές/διακοινοτικές πρωτοβουλίες;** |
| **4. Είχε το παιδί σας προηγούμενη μουσική εμπειρία ή έχει υπάρξει μέλος χορωδίας;** |
| **5. Παρακαλώ δηλώστε αν το παιδί σας αντιμετωπίζει κάποιο θέμα που απαιτεί ιδιαίτερη προσοχή:** |
| **Υπογραφή γονέα:** |
| **Ημερομηνία:** |